স্টাফ রিপোর্টার, নবীগঞ্জ থেকে ॥ ভারতীয় বিচ্ছিন্নতাবাদী সংগঠন উলফা কর্তৃক সন্ত্রাসী হামলার আশংকায় নবীগঞ্জের বিবিয়ানা গ্যাসক্ষেত্র এলাকায় নিরাপত্তা জোরদার করা হয়েছে। জাতীয় গ্রীডে সংযুক্ত পাইপ লাইন সতর্ক প্রহরায় রেখেছে র‌্যাব ও পুলিশ। এছাড়াও বিবিয়ানার নিজস্ব সিকিউরিটি বিভাগকে এলার্ড করা হয়েছে। বিচ্ছিন্নতাবাদী ওই সংগঠনের হুমকি নিয়ে জনপদে আতংক বিরাজ করছে। শেভরনের তরফ থেকে এনিয়ে কঠোর গোপনীয়তা রক্ষা করা হচ্ছে। আইনশৃঙ্খলা বাহিনী ও শেভরন সংশ্লিষ্ট সূত্র জানায়, গত বুধবার থেকে জাতীয় গ্রীডে সংযুক্ত বিবিয়ানার পাইপ লাইন উড়িয়ে দেয়ার হুমকি নিয়ে শেভরনের তরফ থেকে সতর্কতা জারী করা হয়। এনিয়ে স্থানীয় পর্যায়ে আতংক দেখা দেয়। কোন প্রকার মন্তব্যে অপারগতা প্রকাশ করে শেভরন কর্তৃপক্ষ। এলাকায় চাউর হতে থাকে উলফা কর্তৃক বিবিয়ানা গ্যাস ফিল্ডে হামলা হচ্ছে। ...